
Eesti seisukohad Euroopa Liidu põllumajandus- ja kalandusnõukogu 28. ja 29. septembri 2026. a istungil

Kiita heaks järgmised regionaal- ja põllumajandusministri esitatud seisukohad Euroopa Liidu põllumajandus- ja kalandusnõukogu 28. ja 29. septembri 2026. a istungil:

Euroopa Parlamendi ja nõukogu määrus (EL), millega kehtestatakse tingimused määruses (EL) [riikliku ja piirkondliku partnerluse fond] sätestatud riikliku ja piirkondliku partnerluse fondi raames ühise kalanduspoliitika, Euroopa ookeanipakti ning liidu merenduspoliitika ja vesiviljeluspoliitika jaoks antava liidu toetuse rakendamiseks ajavahemikul 2028–2034 (CFP) (COM(2025) 559)
1. Kuigi ühise kalanduspoliitika rahastamise määruse kompromisstekstis ei ole kõikides osades saavutatud Eesti eesmärke, saame kompromissi nimel nõustuda nõukogu osalise üldise lähenemise kokkuleppimisega. 
2. Eesti võib nõukogu osalise üldise lähenemisviisi hääletamisel jääda vastu või erapooletuks, kui määruse kompromissteksti jäävad sätted, mis seavad kalavarude kaitse eesmärgi saavutamiseks ebaproportsionaalselt koormavad ja kalalaevastiku uuendamist tõkestavad piirangud. 
2.1 Leiame, et määruses sätestatud meetmete rahastamise tingimused on piisavad selleks, et täita „ei kahjusta oluliselt“ põhimõtteid.  
2.2 Samuti leiame, et püügivõimsusega seotud erireegleid ei pea kohaldama nendele kalalaevastiku investeeringutele, millel keskkonnamõju puudub või on positiivne.

